**Dödspatrullen** (suom. *kuolemanpartio*) tai **3MST** on Ruotsin somalien rikollisverkosto, joka on lähtöisin Rinkebystä Tukholmasta.

Dödspatrullen on erittäin väkivaltainen ryhmä, jonka kontolla on paljon epäiltyjä rikoksia henkirikoksiin asti.

22. heinäkuuta 2015 Dödspatrullenin ja toisen jengin Shottazin välille syntyi jengisota. Sodassa kuolee vuosittain kymmeniä ihmisiä. Vuonna 2020 jengisota vaati 47 uhria.
Jengisodan alku liittyy Forexin ryöstöön Täbyssä kesällä 2015. Ryöstö onnistui ja siitä saatiin isot rahat. Kuitenkin ryöstöön osallistunut 20-vuotias Ismail (Izzy, Eazy) Aden murhattiin Bromstenissa. Poliisin teorian mukaan hän osallistui ryöstöön väärien kaverien kanssa ja hänet ammuttiin sen vuoksi.
Kertomuksen mukaan Izzy oli jättänyt ryöstön suunnitteluun osallistuneen 16-vuotiaan kaverinsa Maslahin ulkopuolelle. Ryöstöpäivän illalla Maslah tapasi Izzyn ystäviensä kanssa, jossa yhteydessä Izzyä ammuttiin useita kertoja ja hän kuoli vammoihinsa sairaalassa. Kaksi päivää myöhemmin Maslah murhattiin kostoksi Izzyn murhasta.

Joulukuussa 2016 Dödspatrullen tappoi kaksi veljestä Mynta caféessa Rinkebystråketilla.
Kaksi naamioitunutta hyökkääjää tuli kahvilaan ja alkoi ampua ihmisiä. Veljekset pakenivat takahuoneeseen, jossa heidät teloitettiin ampumalla päähän.
Elokuussa 2016 kaksi jengin johtajaa nöyryytti ja pahoinpiteli Shottazin johtajaa videolla. Shottazin johtaja vaati että syytteitä ei nosteta, mutta syyttäjä päätti silti jatkaa tutkimusta ja miehet tuomittiin.

Jengi käyttää tappajinaan nuoria poikia. 16-vuotiaita on sekä murhaajissa että kuolleissa.

Kesäkuussa 2019 jengiläiset tappoivat 21- ja 23-vuotiaat Shottazin jäsenet Tanskan Herlevissä. Kolmas uhreista pääsi karkuun. Toinen uhreista yritti piiloutua auton alle, mutta toinen hyökkääjistä tuli ja ampui häntä 19 kertaa. Viittä Ruotsin kansalaista syytettiin kaksoismurhasta. Serkukset Abraham Abdul-Kader (20) ja Mohammed Oad (19) tuomittiin heinäkuussa 2021 16 vuoden vankeuteen. Kolme muuta suunnittelussa mukana ollutta tuomittiin elinkautisiin vankeusrangaistuksiin: Mohamed Abdigahni Ali (23), Benjamin Owusu Afriyie (26) ja Mansor Abdi Ismail (21).
Mohamed Ali, joka tunnetaan nimellä Makkan tai Makelele, oli yksi jengin neljästä johtajasta. Toiset johtajat Mustafa Mohammed ja Abdisamed Dahir Ahmed jäivät kiinni vuonna 2017 ja heidät tuomittiin kahdeksaksi vuodeksi huumerikoksista. Neljänneksi johtohahmoksi uskottu Zakaria Amin Sheik Ahmed pidätettiin vuonna 2021 Espanjassa epäiltynä huumerikoksista.

Dödspatrullen on liitetty räppäri Einárin murhaan. Hänet ammuttiin Tukholman keskustassa 2021.

Syksyllä 2023 kerrottiin, että Dödspatrullen on järjestänyt itselleen jakeluverkoston Suomessa huumekauppaa varten. Ruotsin poliisi pidätti kesällä 2023 useita henkilöitä juttuun liittyen ja toimitti heidät Suomeen. Suomessa takavarikoitiin yli sata kiloa huumeita.
Suomeen tuotuja huumeita on välitetty muun muassa suomalaisille katujengeille. Poliisi epäilee neljää 21–25-vuotiasta ruotsalaismiestä Helsingin alueella käydystä huumekaupasta, jota on pyöritetty kolmesta asunnosta käsin.
Suomeen tuodut huumeet olivat peräisin "Kurdikettu" Rawa Majidin johtamalta Foxtrot-järjestöltä.

Katso myös
----------

* Siirtolaisuus Ruotsiin
* Ulkomaalaisten rikollisuus Suomessa

Lähteet
-------

1. 1 2 3  Himanen, Jari: Tämä tiedetään erittäin vaarallisesta "Kuolemanpartiosta", jonka kerrotaan levittäytyneen Suomeen *Iltalehti*.  3.10.2023.
2. ↑  To bandemedlemmer skuddræbt i Danmark: Ny video hylder gerningsmændene *DR*.  8.7.2019. Viitattu 2.10.2023. (tanskaksi)
3. ↑  Den så kallade dödspatrullen | Svenssons Nyheter *blog.zaramis.se*.  14.10.2017. Viitattu 2.10.2023. (ruotsiksi)
4. ↑  Tällainen on Suomeen rantautunut pahamaineinen katujengi Dödspatrullen – "On menty uudelle tasolle" *mtvuutiset.fi*.  2.10.2023. Viitattu 2.10.2023.
5. ↑  Den så kallade dödspatrullen | Svenssons Nyheter *blog.zaramis.se*.  14.10.2017. Viitattu 3.10.2023. (ruotsiksi)
6. ↑  Minnesplats vandaliserad efter morden i Rinkeby *www.aftonbladet.se*.  3.12.2016. Viitattu 3.10.2023. (ruotsiksi)
7. ↑  Dödspatrullen-ledare förnedrade sina rivaler *www.expressen.se*.  20.2.2020. Viitattu 3.10.2023. (ruotsiksi)
8. 1 2  Svensson, Frida & Erlandsson, Åsa: Danska fällan – slutet för svenska "Dödspatrullen"? *Svenska Dagbladet*.  7.9.2020.  (ruotsiksi)
9. ↑  Fem fra svensk bande dømmes for dobbeltdrab i Herlev *Berlingske.dk*.  8.7.2021. Viitattu 3.10.2023. (tanskaksi)
10. ↑   (Arkistoitu – Internet Archive)
11. ↑  Fem svenskere tiltalt for to bandedrab i Herlev *DR*.  14.2.2020. Viitattu 3.10.2023. (tanskaksi)
12. ↑  Sigtelse: Dobbeltdrab i Herlev var planlagt *DR*.  18.7.2019. Viitattu 3.10.2023. (tanskaksi)
13. ↑  Likvideret i Herlev: Historisk hårde straffe *ekstrabladet.dk*.  28.8.2020. Viitattu 3.10.2023. (tanskaksi)
14. ↑  Dödspatrullens utpekade ledare Mohamed Ali, 23, får livstids fängelse *SVT Nyheter*.  9.7.2021. Viitattu 3.10.2023. (ruotsiksi)
15. ↑  Väkivaltainen katujengi levittäytyi Suomeen *Ilta-Sanomat*.  2.10.2023. Viitattu 3.10.2023.
16. ↑  Tällainen on Suomeen rantautunut pahamaineinen katujengi Dödspatrullen – "On menty uudelle tasolle" *mtvuutiset.fi*.  2.10.2023. Viitattu 2.10.2023.
17. ↑  Väkivaltainen katujengi levittäytyi Suomeen *Ilta-Sanomat*.  2.10.2023. Viitattu 2.10.2023.
18. ↑  HS:n tiedot | Erittäin väkivaltainen katujengi on rantautunut Ruotsista Helsinkiin *Helsingin Sanomat*.  2.10.2023. Viitattu 2.10.2023.
19. ↑